VAKINN er gæða - og umhverfisvottunarkerfi sem Ferðamálastofa stýrir en markmið þess er að efla gæði , öryggi og umhverfisvitund í ferðaþjónustu á Íslandi ásamt því að byggja upp samfélagslega ábyrgð ferðaþjónustufyrirtækja . Gæðaviðmið Vakans fyrir hótel byggja á gæðaviðmiðum frá evrópska Hotelstars kerfinu sem leitt er af Hotrec , regnhlífarsamtökum hótela og veitingahúsa í Evrópu . Á heimasíðu Vakans má finna nánari upplýsingar um gæðakerfið og lista yfir þau hótel og gististaði sem uppfylla kröfur til að merkja sig stjörnugjöf . Ferðamálastofa óskar báðum aðilum innilega til hamingju með glæsilegan árangur . „ Það er gríðarlegur heiður fyrir okkur að vera fyrsta og eina hótelið á Íslandi til að hljóta slíka vottun og er um leið staðfesting á því hvar The Retreat stendur í alþjóðlegum samanburði . Fimm stjörnu Superior vottun VAKANS er líka mikil lyftistöng fyrir íslenska ferðaþjónustu í heild sinni því hún hjálpar til í öllu markaðsstarfi erlendis . “ Vottun VAKANS er enn ein rósin í hnappagat The Retreat Bláa Lónsins en hótelið hefur unnið til á þriðja tug alþjóðlegra verðlauna frá því að það opnaði á páskadag í fyrra þar á meðal arkitektaverðlaun ársins ( Architectural Design of the Year ) á hinni alþjóðlegu verðlaunahátíð í síðustu viku og hin þekktu Red Dot-verðlaunin sem það hlaut fyrr í sumar . „ Við hjá Hótel Grímsborgum erum himinlifandi og stolt með 5 stjörnu viðurkenninguna sem er hvatning til að gera enn betur og halda áfram að gera allt sem í okkar valdi stendur til að bjóða gestum okkar upp á stórkostlega upplifun á meðan á dvöl þeirra stendur . Hótel Grímsborgir er núna fimm stjörnu hótel fyrir allt að 240 gesti , staðsett í Grímsnesi við Gullna Hringinn í kjarri vöxnu landi á bökkum Sogsins með fagra fjallasýn allt um kring . Hótelið býður upp á gistingu í 68 superior herbergjum , 7 svítum , 5 stúdíóíbúðum og 7 stærri íbúðum með 4 svefnherbergjum hver sem rúma allt að 8 manns . Herbergin og svíturnar eru með sér verönd / svalir og allir gestir hafa aðgang að heitum pottum sem eru samtals 29 á hótelinu .